  Майя Бывальцева Ижкарысь Удмуртской урамысь трос этажъем коркалэн подъездэз куашкам сэрен шугадӟонэ шедемъёслы юрттон вылысь кунмуртъёс но компаниос 14-тӥ шуркынмонлы 3 миллион манетлэсь трос коньдон люказы. Со сярысь ивортэ «Сообщество» фонд. Шимучыр карез но отын улӥсьёсты огазеяз. Шугадӟонэ шедемъёслэсь секыт югдурзэс валаса, калык мылысь-кыдысь юрттыны, улон интытэк но тужгес кулэ котыртэк кылемъёслы дурбасьтыны. Мон сямен, со тужгес валтӥсез Иван Черезов, «Сообщество» фондлэн кивалтӥсезЛюкам коньдонэз оперативной штаблэн ивортэтъёсызъя люкылозы, отчы куашкам юртын улӥсьёслэн кулэяськонъёссы вуо но эскерисько. Вуэм коньдон но сое сётъян сярысь ивортонэз фондсообщество.рф сайтын шараялозы. Тодэ вайытом, чагыр эстӥськон пуштэмен сэрен укмыс этажъем куать подъездъем коркалэн 5-тӥ подъездэз куашказ. Озьы ик 4-тӥ но 6-тӥ подъездъёс изъянмемын. Нырысь-валысь чакланъёсъя, соос улыны уг ярало. Мукетъёсаз ваньбурлы изъянъёс шараямтэ. Подъезд куашкамен сэрен сизьым адями быриз, соос пӧлын кык пиналъёс. Юртэз куашкатэмен янгыше уськытэмын но ӝегатэмын 27 аресъем воргорон. Следстви ивортэмъя, со патераз газэз юри лэзиз но ачиз кошкиз. Югдур сярысь иворъёсты лыдӟе «Ижкарын 9 этажъем коркалэн подъездэз куашказ» сюжетысь Коньдон келяны луэ таӵе реквизитъёсъя: ФОНД ПОДДЕРЖКИ МЕСТНЫХ ИНИЦИАТИВ «СООБЩЕСТВО» ИНН 1841072661 ОГРН 1171832017499 КПП 184101001 БИК 049401601 К/с 30101810400000000601 Р/с 40703810368000000540 ПАО Сбербанк 8618/0312 номеро ёзэт, 426057, Ижкар, Ленин урам, 6 Кытчы чурын гожтоно «Пожертвование для пострадавших жителей дома в г. Ижевск». Озьы ик 7715 вакчи номере смс-ивортон келяны луэ, текст — «Ижевск ХХХ», кытын ХХХ — коньдонлэн быдӟалаез. Тегъёс: Мерлык Ижкар Удмуртия коньдон  